Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Kuzuka kwa teknolojia kumeleta faida na madhara yake. Katika shule za upili kama waziitayo shule za sekondari teknolojia hii imeleta sana sana madhara. Faida zake kwa wanafunzi ni kama vile tarakilishi ambayo hutumiwa kupanga ratiba za masomo kwa wanafunzi ambayo hutumiwa kumjulisha mwanafunzi kipindi kifuatacho kinasemaje. 
Vilevile matumizi ya vikokotoo ambayo yamerahisishia wanafunzi kazi badala ya kuhesabu na vidole au kuchora chora vitabuni wameweza kufanya hisabati kwa urahisi wakitumia vikokotoo hivi. Wanafunzi wameweza pia kusomea kupitia runinga katika masomo mengine ambayo hutumiwa kusoma kiundani zaidi. Runinga hizi zimewafanya wanafunzi wengi pia kuerevuka kiakili kwani hata yale wasiyoyajua wameweza kuyaona. 
Bila ya kusahau vifaa vingine kama vile rununu ambazo wanafunzi wa shule za upili haswa walio mabwenini huzitumia kuwasiliana na wazazi wao wakati wowote watakao bila ya wao hata kuwa karibu nao. Vifaa vingine kama vile redio hutumia kusomea haswa haswa na wanafunzi wasomao masomo kama vile Kiarabu na Ufaransa. 
Teknolojia pia huleta madhara kwa wanafunzi hawa ikiwamo kikokotoo ambacho kimewafanya wanafunzi kuwa wavivu katika hisabati. Wengine wameishia kuiba mitihani kwa kutumia vikokotoo hivi. Wanafunzi wengine wameishia kuwa wezi kwani vifaa hivi huwa vya thamani ya juu kwa hivyo huiba ili kuuza kupata pesa. 
Teknolojia pia imewafanya wanafunzi wengine kuacha shule kwani wameona kuwa wanaweza kusoma bila walimu. Mfano, wanafunzi wanaotumia runinga kusoma hujiona wamefika. Baadhi ya wanafunzi hupitisha masomo hayo kwani wasipoachiwa mwalimu mambo hubadilika na kuwa wanafunzi huangalia ponografia badala ya kusoma.
Uharibifu wa macho kwani wanafunzi hupitisha kiwango cha kuangalia rununu hizo. Pia vifaa kama vile rununu, hupotosha wanafunzi kwani baadhi ya wanafunzi badala ya kutumia rununu hizo kuwasiliana na wazazi wao, huwapigia kama ni wavulana basi huwapigia wasichana wao badala ya kutia maanani kwenye masomo basi hukubali usumbufu. 
Teknolojia imeharibu wanafunzi wetu wa sasa hata ubongo katika fikra zao kwani wameyasahau mengi wanayofunzwa na walimu darasani na kushika yale wanayofunzwa na vifaa hivi. Jinsi tutakavyo punguza madhara haya ni kuwaelimisha umuhimu na madhara ya teknolojia.